परिसीमन के बाद गैरराजपूत उम्मीदवारों को भी प्रमुख पार्टियां मैदान में उतारने लगी हैं। यह इस बात का प्रमाण है कि परिसीमन के बाद औरंगाबाद का जातीय समीकरण बदला है। राजपूतों का दबदबा कम हुआ है। वैसे में गैरराजपूत भी मजबूत चुनौती खड़ी कर रहे हैं। इससे एक बात स्पष्ट है कि राजपूत के खिलाफ यादव, मुसमलान और कुशवाहा उम्मीदवार ही राजपूतों को चुनौती दे सकते हैं। उस इलाके में कुशवाहा जाति की बडी आबादी मानी जा रही है। राजनीतिक जानकारों की मानें तो औरंगाबाद संसदीय क्षेत्र में यादव, कुशवाहा और राजपूत की आबादी लगभग बराबर हो गयी है। मुसलमान की स्थिति भी मजबूत है। यही कारण है कि चितौड़गढ़ के धराशायी करने की इच्छा प्रबल होने लगी है। लेकिन राजनीतिक समीकरण अभी राजपूत के पक्ष में ही बनता दिख रहा है।